Diari Oficial de la Generalitat Valenciana


Sumari del DOGV 4195, del 21-02-2002 (2002/1588)

ORDRE de 28 de gener de 2002, de la Conselleria de Cultura i Educació, per la qual es fa pública la resolució efectiva final en relació als concerts de cicles formatius amb determinats centres per al curs acadèmic 2001/2002.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4195

Data del DOGV
:   21-02-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/1588


Data del document
:   28-01-2002

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * ensenyament privat
    * centre d'ensenyament

ORDRE de 28 de gener de 2002, de la Conselleria de Cultura i Educació, per la qual es fa pública la resolució efectiva final en relació als concerts de cicles formatius amb determinats centres per al curs acadèmic 2001/2002. [2002/X1588]
  
L'Ordre de 6 de juliol de 2001, de la Conselleria de Cultura i Educació, per la qual es van resoldre els expedients d'incorporació, renovació i pròrroga dels concerts educatius amb els centres privats (Diari Oficial de la Generalitat Valenciana de 28 d'agost de 2001); correcció d'errades de 22 d'octubre de 2001 (DOGV de 28 de novembre), va establir en l'apartat segon la necessitat d'elaborar una ordre on es fera pública la resolució efectiva final respecte als centres que impartixen cicles formatius de grau mitjà i/o superior aprovats inicialment i que no hagen assolit el mínim d' alumnes exigit en ese mateix apartat.
  
Per tot això, i vistos els informes de les direccions territorials de Cultura i Educació, de la Inspecció Educativa i desprès de l'audiència prèvia a la persona interessada si és procedent.
  
Vistos la Llei Orgànica 8/1985, de 3 de julio (BOE de 4 de julio), reguladora del Dret a l'Educació; el Reial Decret 2.377/1985, de 18 de desembre, pel qual s'aprova el Reglament de Normes Bàsiques sobre Concerts Educatius (BOE de 27 de desembre), modificat pel Reial Decret 139/1989, de 10 de febrer (BOE d'11 de febrer), en allò que no contradiu la mencionada Llei Orgànica 9/1995, de 20 de novembre, de la Participació, l'Avaluació i el Govern dels Centres Docents (BOE de 21 de novembre); i l'Ordre de la Conselleria de Cultura i Educació, de 30 de novembre de 2000 (DOGV de 21 de desembre de 2000).
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Aprovar per als centres que figuren en l'annex la resolució definitiva en relació amb la incorporació o renovació dels concerts educatius de cicles formatius, la qual substituïx i deixa sense efecte en relació a estos mateixos centres, l'aprovada per mitjà de l'Ordre de 6 de juliol de 2001 (DOGV de 28 d'agost de 2001); amb correcció d'errades de 22 d'octubre de 2001 (DOGV de 28 de novembre), sense perjudici del que disposa l'apartat següent.
  
Segon
  
La formalització dels documents administratius de concerts corresponents a la present resolució final es farà en els termes previstos en l'apartat quart de l'ordre mencionada en el punt anterior.
  
Les resolucions definitives que figuren en l'annex caldrà que s'inscriguen al Registre de Centres Docents de la Comunitat Valenciana.
  
Conformement amb allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició, o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació o publicació, segons corresponga.
  
València, 28 de gener de 2002
  
El conseller de Cultura i Educació,
  
 p.s.r. (art. 4.1 del Decret 111/2000,
  
DOGV núm. 3.798, de 21 de juliol), la subsecretària,
  
CARMEN NÁCHER PÉREZ